লক্ষ্মী এন মেনন নিবন্ধের সাথে বিভ্রান্ত হবেন না।

**লক্ষ্মী মেনন** (জন্ম ১৯ মে ১৯৯৬) একজন ভারতীয় চলচ্চিত্র অভিনেত্রী, তিনি মূলত তামিল ছবিতে অভিনয় করেছেন। মালয়ালম ছবি *রঘুভিন্তে স্বন্থাম রাজিয়া* (২০১১) চলচ্চিত্রে পার্শ্ব চরিত্রে অভিনয়ের মধ্য দিয়ে তিনি ২০১২ সালে তার অভিষেক হওয়ার পর তিনি তার অভিষেক তামিল ছবি *সুন্দরপাণ্ডিয়ায়* মূখ্য মহিলা চরিত্রে অভিনয় করেন।

*সুন্দরপাণ্ডিয়ান* ছবির পাশাপাশি তার পরবর্তী তিনটি তামিল ছবি মুক্তি পায় এবং বাণিজ্যিক সাফল্য লাভ করে এবং সিফিতে তাকে "তামিল সিনেমার দ্রুততম উদীয়মান তারকা" হিসাবে চিহ্নিত করা হয়েছিল। তিনি *সুন্দরপান্ডিয়ান* এবং *কুমকীতে* তার অভিনয়ের জন্য শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার লাভ করেন।

প্রাথমিক জীবন
-------------

মালয়েলি পিতা মাতা দুবাই ভিত্তিক শিল্পী রামকৃষ্ণন এবং কোচি থেকে আসা নৃত্যের শিক্ষক ঊষা মেননের ঘরে লক্ষ্মী মেনন জন্ম গ্রহণ করেন।

কর্মজীবন
--------

২০১১ সালে মালয়ালম পরিচালক বিনয়ন, যিনি তাকে ভারতনাট্যম টেলিভিশন অনুষ্ঠানের সময় দেখেছিলেন, তাঁকে তাঁর ছবি *রঘুভিন্তে স্বন্থাম রাজিয়ায়* অন্তর্ভুক্ত করেন। ছবিতে অভিনয় করার সময় তিনি অষ্টম গ্রেডে পড়তেন। এর পরপরই তিনি আলী আকবর পরিচালিত *আইডিয়াল কাপল* নামে আরেকটি মালয়ালম ছবিতে ভিনিতের সাথে প্রধান চরিত্রে অভিনয় করেন। তিনি মালয়ালম চলচ্চিত্রে অভিনয় শুরু করার পরে, তিনি একটি ম্যাগাজিনের প্রচ্ছদে প্রদর্শিত হন এবং এটি পরিচালক প্রবু সোলায়মানের দৃষ্টি আকর্ষণ করে, তিনি তাকে বিক্রম প্রভুর বিপরীতে *কুমকিতে* অভিনয় করার জন্য নেন। তার অভিনয় দেখে পরিচালক প্রভাকরণ তাকে এম. সসিকুমারের বিপরীতে *সুন্দরপান্ডিয়ান* ছবিতে অভিনয়ের প্রস্তাব দেন, যেটি *কুমকির* আগে মুক্তি পায় এবং এটিতেই তার তামিল ছবিতে অভিষেক হয়। *কুট্টি পুলিতে* আবারও সাসিকুমারের সাথে অভিনয়ের পর তাকে সুসেনথিরনের অ্যাকশন-ড্রামা চলচ্চিত্র *পান্ডিয়ানাদুতে* একজন গম্ভীর স্কুল শিক্ষক মলারের চরিত্রে দেখা যায়, এটিতে তার সহ-শিল্পী ছিলেন বিশাল। এক বছর ধরে মুক্তি পাওয়া তার চারটি তামিল ছবিই বক্স অফিসে জনপ্রিয়তা লাভ করে।

*নান সিগাপ্পুতে মণিথান* ছবিতে আবার বিশালের সাথে জুটি বাঁধতে দেখা যায়। ২০১৪ সালে তিনি দুটি তামিল ছবিতে অভিনয় করেন, ছবি দুটি হলো বিমলের সাথে *মঞ্জা পাই* এবং সিদ্ধার্থের সাথে *জিগার্থান্ডা*। তিনি গৌতম কার্তিকের সাথে *সিপ্পি* সম্পন্ন করেন, এবং কম্বান পর্দায় জনপ্রিয়তা লাভ করে এবং তার চরিত্র পালানি আম্মলের জন্য তিনি সুনাম অর্জন করেন। ১০ নভেম্বর তার ছবি বেদালাম ছবি মুক্তি পায়, ছবিটিতে তিনি অজিত কুমারের বোনের ভূমিকায় অভিনয় করেন এবং সেই ছবিতে অভিনয়ের জন্য সমালোচকদের নিকট তিনি প্রশংসিত হন। ২০১৬ সালে তিনি জয়ম রবির সাথে *মিরুথান* নামে একটি চলচ্চিত্রে অভিনয় করেন যা ১৯ ফেব্রুয়ারিতে মুক্তিপ্রাপ্ত প্রথম তামিল জম্বি চলচ্চিত্র এবং তা সমালোচকদের কাছে প্রশংসিত হয় এবং রেক্কায় বিজয় শেতুপতির সাথে খুব ভাল উদ্বোধন হয়। তিনি প্রভু দেবার সাথে *ইয়ং মুং শুং* নামে একটি চলচ্চিত্র নির্মাণ করছেন।

পুরস্কার এবং মনোনয়ন
--------------------

* শ্রেষ্ঠ উদীয়মান নারী বিভাগে ফিল্মফেয়ার পুরস্কার - দক্ষিণ - *সুন্দরাপণ্ডিয়ান*
* শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার - *সুন্দরাপণ্ডিয়ান* এবং *কুমকি*
* শ্রেষ্ঠ অভিষেক অভিনেত্রী বিভাগে ভিকতান পুরস্কার - *সুন্দরাপণ্ডিয়ান*
* প্রতিশ্রুতিময় নবাগত (মহিলা) বিভাগে চেন্নাই টাইমস চলচ্চিত্র পুরস্কার - *সুন্দরাপণ্ডিয়ান*
* SIIMA Award for Best Female Debutant – *সুন্দরাপণ্ডিয়ান*
* শ্রেষ্ঠ অভিনেত্রী বিভাগে নরওয়ে তামিল চলচ্চিত্র উৎসব পুরস্কার – *সুন্দরাপণ্ডিয়ান*
* দক্ষিণ ভারতীয় চলচ্চিত্রের উদীয়মান তারকা (মহিলা) বিভাগে সীমা পুরস্কার

তথ্যসূত্র
---------

1. ↑  "Lakshmi Menon celebrates her 17th b'day!"। Sify.com। ২০ মে ২০১৩। ১৯ মে ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।
2. ↑  "Lakshmi Menon is back in Malayalam"। Sify.com। ২০ ফেব্রুয়ারি ২০১৪। ২০ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।
3. ↑  "Lakshmi Menon's huge crush"। *Deccan Chronicle*। ২১ আগস্ট ২০১২। ২২ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১২।
4. ↑  "Woman – Child: The Lakshmi Menon Interview"। Silverscreen.in। ৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।
5. ↑  Shilpa Nair Anand (৩০ নভেম্বর ২০১২)। "New face, new promise"। The Hindu। সংগ্রহের তারিখ ১০ মে ২০১৪।
6. ↑  "A balancing act"। *The Hindu*। ১ সেপ্টেম্বর ২০১২। ২৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১২।
7. ↑  "Pandiya Nadu movie review: Wallpaper, Story, Trailer at Times of India"। Timesofindia.indiatimes.com। সংগ্রহের তারিখ ১০ মে ২০১৪।
8. ↑  "Lakshmi pairs with Vishal in next"। The Times of India। ৬ এপ্রিল ২০১৩। ৯ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৩।
9. ↑  "Lakshmi Menon's lucky streak continues"। Sify.com। ৮ নভেম্বর ২০১৩। ১০ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।
10. ↑  "Lakshmi Menon gets the cream of roles!"। Sify.com। ২৩ মে ২০১৩। ১১ জুন ২০১৩ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।
11. ↑  "Lakshmi Menon to have two releases in May!"। Sify.com। ৮ মে ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।
12. ↑  "Gautham Karthik's pairs with Lakshmi Menon"। The Times of India। TNN। ৮ এপ্রিল ২০১৩। ১১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৩।
13. ↑  "Norway Tamil Film Festival 2013"। Sify.com। ২৯ এপ্রিল ২০১৩। ৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১০ মে ২০১৪।

বহিঃসংযোগ
---------

* ইন্টারনেট মুভি ডেটাবেজে Lakshmi Menon (ইংরেজি)
* ফেসবুকে লক্ষ্মী মেনন

টেমপ্লেট:TamilNaduStateAwardForBestActress
টেমপ্লেট:SIIMA Award for Best Female Débutante